Source: https://www.bihon.ro/csm-oradea/vor-sa-sparga-gheata-la-craiova-42226/
Timestamp: 2020-05-28 08:34:06+00:00

Document:
Vor să „spargă gheața” la Craiova - BIHON
la 18 ianuarie 2019 12:37 Reactualizat la: 18 ianuarie 2019 13:02
18 ianuarie 2019 12:37 Reactualizat la: 28 mai 2020 11:34
CSM CSU dispută sâmbătă primul meci din Grupa Roșie, în deplasare, cu SCM U Craiova.
Scris de demeter1 - CSM CSU dispută sâmbătă primul meci din Grupa Roșie, în deplasare, cu SCM U Craiova.
Campioana României nu traversează o perioadă liniștită. Echipa noastră a încheiat cu dificultate prima parte a sezonului regulat, după două înfrângeri categorice la Sibiu, respectiv Cluj-Napoca și o victorie deloc convingătoare cu BCMU FC Argeș. Având jocul dereglat după pierderea canadianului Sean Denison, CSM CSU a încheiat Grupa Valorică A pe locul 4.
Sâmbătă, în primul său meci din Grupa Roșie (fostul Top 6), orădenii au parte de o nouă misiune dificilă, în deplasarea cu SCM U Craiova. Craiova a fost un teren „interzis” pentru „leii roșii” în ultima perioadă, precedentele meciuri directe din Bănie încheindu-se cu victorii ale gazdelor. În plus, echipa craioveană a avut un parcurs fără greșeală pe terenul propriu în acest sezon, învingându-și toate adversarele întâlnite. Ca atare, SCM U Craiova pornește cu prima șansă în meciul de sâmbătă, conform „calculelor hârtiei”.
Invincibili acasă
„Jucăm la Craiova în primul meci (din Grupa Roșie – n.r.). Va fi o partidă foarte importantă, din punct de vedere al clasamentului. Nu trebuie să uităm că echipa din Craiova nu a pierdut niciun meci pe teren propriu, lucru care spune ceva. Vorbim despre o echipă experimentată, bine antrenată și care joacă un baschet foarte bun”, a afirmat antrenorul CSM CSU Oradea, Cristian Achim. În ciuda acestor previziuni mai mult sau mai puțin optimiste, echipa noastră va încerca să „spargă gheața” și să întrerupă seria rezultatelor negative înregistrate la Craiova. Formația olteană se află pe locul 3, cu 24 de puncte, urmată de echipa noastră, cu 23 de puncte. În cazul unei mult-dorite victorii, CSM CSU Oradea și-ar devansa adversara în clasament.
SCM U Craiova și CSM CSU Oradea și-au împărțit victoriile în Grupa Valorică A, cele două partide încheindu-se cu scorul de 92-78 la Craiova, respectiv cu 85-69 la Oradea.
Meciul SCM U Craiova – CSM CSU Oradea se va disputa sâmbătă, cu începere de la ora 17:00, în direct la Digi Sport 4.
Grupa Roșie ,
Leac precis și sigur pentru foliculită
Foliculita poate fi provocată inclusiv de obiceiuri simple, pe care, de regulă, nu le băgăm în seamă.
OTL: Programul punctelor de vânzare, de 1 iunie
OTL a transmis că luni, 1 iunie, punctele de vânzare vor fi deschise conform programului de Duminică.
A 12-a prelevare realizată la Oradea: Un bihorean aflat în moarte cerebrală salvează viața a patru pacienți
Gestul familiei unui bihorean, aflat în moarte cerebrală, salvează două vieți prin transplant de rinichi și redă vederea altor două persoane prin transplant de cornee.
Adăpost de braconaj descoperit în Boga de Inspectorii Gărzii de Mediu Bihor
Inspectorii Gărzii de Mediu au descoperit marți, în satul de vacanță Boga, la nici 200m de două imobile, un adăpost de braconaj.
Dan Matei: „Avem promisiuni ferme pentru modernizarea bazei sportive”
Directorul LPS Bihorul, Dan Matei, speră că Stadionul Tineterului va avea, în curând, o nouă „față”.

References: CSM 
 CSM 
 CSM 
 CSM 
 CSM 
 CSM 
 CSM